**Devin Charlie Kenichi Setoguchi** (s. 1. tammikuuta 1987 Taber, Alberta) on uransa lopettanut kanadalainen jääkiekkoilija, pelipaikaltaan oikea laitahyökkääjä. Setoguchi pelasi urallaan yli 500 NHL-ottelua.

Ura
---

### Juniorivuodet

Ennen ammattilaisuraansa Setoguchi pelasi vuodet 2003–2007 WHL-junioriliigassa. Kaudesta 2003–2004 kauteen 2005–2006 hän edusti Saskatoon Bladesiä ja kauden 2006–2007 Prince George Cougarsia. Hän siirtyi Cougarsiin lokakuun 2006 pelaajakaupassa, jossa Bladesiin siirtyivät puolustaja Stefan Elliott ja ensimmäisen kierroksen varausvuoro WHL Bantam Draftissa.

Kausina 2005–2006 ja 2006–2006 Setoguchi oli joukkueidensa paras pistemies ja maalintekijä. Eniten pisteitä hän teki kaudella 2005–2006, jolla hän teki 65:ssä WHL:n runkosarjaottelussa 83 tehopistettä, 36 maalia ja 47 syöttöpistettä. Hän sijoittui tuolla kaudella liigan pistepörssin seitsemänneksi. Yhteensä hän teki neljän WHL-kauden aikana 243 tehopistettä, 118 maalia ja 125 syöttöpistettä, 255:ssä runkosarjaottelussa ja 34 tehopistettä, 19 maalia ja 15 syöttöpistettä, 29:ssä pudotuspeliottelussa.

### NHL-ura

Devin Setoguchi vuonna 2009 San Jose Sharksissa.
San Jose Sharks varasi Setoguchin numerolla kahdeksan NHL:n varaustilaisuuden 2005 ensimmäisellä kierroksella. Hän aloitti ammattilaisuransa kaksi vuotta myöhemmin, jolloin hän pelasi ensimmäisen NHL-ottelunsa 29. lokakuuta 2007 Sharksin kohdatessa vierasottelussa Dallas Starsin. Hän teki tuossa ottelussa, jonka Sharks voitti 4–2, kaksi maalia ja tuli valituksi ottelun ykköstähdeksi. Yhteensä hän pelasi tulokaskaudellaan, kaudella 2007–2008, 44 NHL:n runkosarjaottelua, joissa hän teki 17 tehopistettä, 11 maalia ja kuusi syöttöpistettä, ja yhdeksän pudotuspeliottelua, joissa hän teki maalin ja antoi yhden maalisyötön. Hän pelasi tuolla kaudella myös 23 ottelua San Josen farmijoukkueessa Worcester Sharksissa AHL-liigassa.

Myöhempinä vuosinaan San Jose Sharksissa hän menestyi tilastojen valossa parhaiten kaudella 2008–2009, jolla hän oli joukkueensa toiseksi eniten maaleja ja kolmanneksi eniten pisteitä tehnyt pelaaja tehtyään 31 maalia ja 34 syöttöpistettä, yhteensä 65 tehopistettä, 81:ssä runkosarjaottelussa. 24. kesäkuuta 2011, neljän Sharksissa pelatun kauden jälkeen, hän siirtyi Minnesota Wildiin osana pelaajakauppaa, jossa Wild sai hänen lisäkseen hyökkääjä Charlie Coylen pelaajaoikeudet ja Sharksin ensimmäisen kierroksen varausvuoron NHL:n varaustilaisuudessa 2011, ja jossa Sharks sai vaihdossa puolustaja Brent Burnsin ja Wildin toisen kierroksen varausvuoron NHL:n varaustilaisuudessa 2012. Vain vuorokausi ennen siirtoa Setoguchi oli tehnyt Sharksin kanssa kolmivuotisen jatkosopimuksen.

5.heinäkuuta 2013 Minnesota Wild kauppasi Setoguchin Winnipeg Jetsiin vaihdossa toisen kierroksen varausoikeuteen NHL:n varaustilaisuudessa 2014.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Saskatoon Blades | WHL | 66 | 13 | 18 | 31 | 53 | – | – | – | – | – |
| 2004–2005 | Saskatoon Blades | WHL | 69 | 33 | 31 | 64 | 34 | 4 | 0 | 1 | 1 | 0 | U18 | 6 | 4 | 2 | 6 | 7 |
| 2005–2006 | Saskatoon Blades | WHL | 65 | 36 | 47 | 83 | 69 | 10 | 8 | 4 | 12 | 8 |
| 2006–2007 | Prince George Cougars | WHL | 55 | 36 | 29 | 65 | 55 | 15 | 11 | 10 | 21 | 24 |
| 2007–2008 | San Jose Sharks | NHL | 44 | 11 | 6 | 17 | 8 | 9 | 1 | 1 | 2 | 2 |
|  | Worcester Sharks | AHL | 23 | 8 | 11 | 19 | 25 | – | – | – | – | – |
| 2008–2009 | San Jose Sharks | NHL | 81 | 31 | 34 | 65 | 25 | 6 | 1 | 2 | 3 | 2 |
| 2009–2010 | San Jose Sharks | NHL | 70 | 20 | 16 | 36 | 19 | 15 | 5 | 4 | 9 | 6 |
| 2010–2011 | San Jose Sharks | NHL | 72 | 22 | 19 | 41 | 37 | 18 | 7 | 3 | 10 | 12 |
| 2011–2012 | Minnesota Wild | NHL | 69 | 19 | 17 | 36 | 28 | – | – | – | – | – |
| 2012–2013 | Ontario Reign | ECHL | 10 | 4 | 9 | 13 | 2 | – | – | – | – | – |
|  | Minnesota Wild | NHL | 48 | 13 | 14 | 27 | 20 | 5 | 1 | 0 | 1 | 0 |
| 2013–2014 | Winnipeg Jets | NHL | 75 | 11 | 16 | 27 | 22 | – | – | – | – | – |
| 2014–2015 | Calgary Flames | NHL | 12 | 0 | 0 | 0 | 4 | – | – | – | – | – |
|  | Adirondack Flames | AHL | 19 | 3 | 7 | 10 | 4 | – | – | – | – | – |
| 2015–2016 | HC Davos | NLA | 30 | 11 | 13 | 24 | 2 | 7 | 5 | 3 | 8 | 10 |
| 2016–2017 | Los Angeles Kings | NHL | 45 | 4 | 8 | 12 | 14 | – | – | – | – | – |
|  | Ontario Reign | AHL | 9 | 0 | 3 | 3 | 10 | – | – | – | – | – |
| 2017–2018 | Adler Mannheim | DEL | 47 | 11 | 13 | 24 | 26 | 5 | 2 | 0 | 2 | 2 |
| 9 kautta | yhteensä | NHL | 516 | 131 | 130 | 261 | 177 | 53 | 15 | 10 | 25 | 22 |

Tausta
------

Setoguchi varttui maatilalla Taberin pikkukaupungissa Albertan provinssissa. Hänellä on isänsä puolelta japanilaiset sukujuuret.

Lähteet
-------

* Devin Setoguchi The Internet Hockey Databasessa (englanniksi)
* Devin Setoguchi Legends of Hockey -sivustolla (englanniksi)

### Viitteet

1. 1 2 3 4 5 6 7  Devin Setoguchi TSN.ca-sivustolla (englanniksi)
2. ↑  Cougars Acquire Setoguchi From Saskatoon in WHL Blockbuster *whl.ca*.  4.10.2006. Western Hockey League. Viitattu 25.6.2011. (englanniksi)[vanhentunut linkki]
3. ↑  2005–06 Saskatoon Blades roster and statistics *hockeydb.com*. Viitattu 25.6.2011. (englanniksi)
4. ↑  2006–07 Prince George Cougars roster and statistics *hockeydb.com*. Viitattu 25.6.2011. (englanniksi)
5. ↑  WHL:n pistepörssi 2005–2006 *whl.ca*. Western Hockey League.  Arkistoitu 20.10.2011. Viitattu 25.6.2011. (englanniksi)
6. ↑  Aragon, Alex: Sharks 4, Stars 2 *sanjosesharks.com*.  29.10.2007. San Jose Sharks. Viitattu 25.6.2011. (englanniksi)[vanhentunut linkki]
7. ↑  2008–09 San Jose Sharks roster and statistics *hockeydb.com*. Viitattu 25.6.2011. (englanniksi)
8. ↑  Sharks deal Setoguchi to Wild for Burns, picks *NHL.com*.  25.6.2011. Viitattu 25.6.2011. (englanniksi)
9. ↑  Jets acquire Setoguchi from Wild *NHL.com*.  5.7.2013. Viitattu 6.7.2013. (englanniksi)
10. ↑  Emmons, Mark: Oh Canada: Sharks flash a farm flunky.  *Oakland Tribune*, 2.11.2007.  (englanniksi)